2.ลักษณะการประกอบธุรกิจ

  2.1 ประวัติความเป็นมาและการเปลี่ยนแปลงและพัฒนาที่สำคัญ

  เมื่อวันที่ 9 กันยายน 2542 คุณตัน ภาสกรนที กรรมการผู้จัดการ
  ได้เปิดให้บริการร้านอาหารญี่ปุ่น
  สไตล์บุฟเฟ่ต์ตลอดทั้งวันแห่งแรกในประเทศไทย ภายใต้ชื่อ “OISHI” หรือ “โออิชิ” ที่สุขุมวิท
  55 (ซอยทองหล่อ)
  ซึ่งสร้างความแตกต่างและความแปลกใหม่ให้แก่ผู้บริโภคทั้งรูปแบบการให้บริการและราคา
  โดยคำนึงถึงความสดใหม่และความคุ้มค่าของผู้บริโภคเป็นสำคัญ
  ทำให้ได้รับกระแสตอบรับอย่างสูงจากผู้บริโภค ส่งผลให้ชื่อ “โออิชิ” มีชื่อเสียงเป็นที่รู้จัก
  ได้รับความนิยม และความเชื่อถือจากกลุ่มลูกค้าทุกเพศทุกวัยอย่างรวดเร็ว ต่อมาในปี 2543
  ได้จัดตั้ง บริษัท โออิชิ เรสเตอร์รอง จำกัด ด้วยทุนจดทะเบียนเริ่มแรก 10 ล้านบาท
  (ซึ่งต่อมาได้เปลี่ยนชื่อเป็น บริษัท โออิชิ กรุ๊ป จำกัด (มหาชน) “บริษัทฯ”)
  กิจการร้านอาหารได้เริ่มขยายสาขาออกไปในเขตพื้นที่กรุงเทพฯ เพื่อตอบรับกระแสความนิยม
  และความต้องการของลูกค้า ต่อมาบริษัทฯ
  ได้เล็งเห็นศักยภาพและโอกาสในการเติบโตของธุรกิจร้านอาหารญี่ปุ่นและเบเกอรี่เพื่อสุขภาพ
  จึงได้เปิดร้านอาหารประเภทดังกล่าว ภายใต้ชื่อร้านค้าต่างๆ
  เพื่อตอบสนองความต้องการที่แตกต่างกันของกลุ่มลูกค้า
  ดังสามารถลำดับพัฒนาการสำคัญของธุรกิจในกลุ่มบริษัท จากอดีตถึงปัจจุบัน ได้ดังนี้

พัฒนาการสำคัญของธุรกิจในกลุ่มบริษัท

  โครงสร้างกลุ่มบริษัท โออิชิ กรุ๊ป จำกัด (มหาชน)

2.  ภาพรวมการประกอบธุรกิจของบริษัทฯ

  บริษัท โออิชิ กรุ๊ป จำกัด (มหาชน) และบริษัทย่อย ประกอบธุรกิจหลัก 2 ประเภทได้แก่

1.  ธุรกิจร้านอาหารญี่ปุ่นและร้านเบเกอรี่ แบ่งออกได้เป็น 4 ประเภท คือ

-   ร้านอาหารญี่ปุ่น ประเภทบุฟเฟ่ต์ (Buffet)

  1. โออิชิ แกรนด์ (1 สาขา)

  2. โออิชิ บุฟเฟ่ต์ (2 สาขา)

  3. โออิชิ เอ็กเพรส (11สาขา)

  4. ชาบูชิ (19 สาขา)

-   และประเภทตามสั่ง (A La Carte)

  1. โออิชิ ราเมน (26 สาขา)

  2. Home Delivery (10 สาขา)

  3. ล็อกโฮม (1 สาขา)

  4. โอเคสุกี้แอนด์บาร์บีคิว (1 สาขา)

  5. Maido Ookini Shokudo ( 1 สาขา)

-   ร้านประเภท Kiosk และร้านเบเกอรี่เพื่อสุขภาพ

  1. ซูชิบาร์ (10 สาขา)

  2. อิน แอนด์ เอาท์ (11 สาขา)

  ณ วันที่ 31 ธันวาคม 2551 บริษัทฯ มีสาขาร้านอาหารรวมทั้งสิ้น 97 สาขา ทั่วกรุงเทพฯ
  และต่างจังหวัด ได้แก่ เชียงใหม่ พัทยา ชลบุรี และภูเก็ต (จำนวน 93 สาขา
  ที่ดำเนินการโดยบริษัทฯ และอีก 4 สาขาเป็นธุรกิจแฟรนไชส์ในจังหวัดภูเก็ต)

  2.2.2 ธุรกิจเครื่องดื่ม

  บริษัทฯ เป็นผู้ผลิตและจำหน่ายเครื่องดื่มต่าง ๆ และมีบรรจุภัณฑ์ที่หลากหลายดังต่อไปนี้

  []

  2.3 โครงสร้างรายได้ของกลุ่มบริษัทฯ

[TABLE]

  2.4 เป้าหมายการดำเนินธุรกิจ

  บริษัทฯ มีเป้าหมาย ขยายสาขาประมาณปีละ 20 สาขา
  เพื่อให้ครอบคลุมพื้นที่ให้บริการทั่วกรุงเทพฯ และต่างจังหวัดที่มีศักยภาพและมีกำลังซื้อสูง

  สำหรับ เป้าหมายการเติบโตในตลาดเครื่องดื่ม ในปี 2552 นั้น บริษัทฯ
  มีเป้าหมายที่จะรักษาความเป็นผู้นำในตลาดเครื่องดื่มชาเขียว
  พร้อมทั้งขยายฐานลูกค้าให้มากขึ้นกว่าเดิมทั้งใน และต่างประเทศ ทั้งนี้
  เมื่อประเมินจากผลตอบรับที่ดีในเครื่องดื่มชาเขียว “โออิชิ กรีนที”
  ที่ดำเนินการผลิตออกสู่ตลาดเองมาตั้งแต่ปี 2546 ผู้บริโภคให้ความนิยมในสินค้าค่อนข้างสูง
  ดังนั้นนอกจากนี้บริษัทฯมีแผนงานที่จะเพิ่มสินค้าเครื่องดื่มเพื่อสุขภาพใหม่ๆที่สอดคล้องและเกี่ยวเนื่องกับสินค้าหลักคืออาหารญี่ปุ่นและเครื่องดื่มชาเขียวที่มีอยู่เดิม
  เพื่อให้บริษัทฯมีแหล่งของรายได้เพิ่มหลายทางมากยิ่งขึ้น

  ตลาดส่งออก

  ประเทศที่มีสินค้า โออิชิ กรีนที ขายได้แก่ประเทศดังต่อไปนี้ สาธารณรัฐประชาชนลาว, กัมพูชา,
  ออสเตรเลีย, แคนาดา, สวิสเซอร์แลนด์, สวีเดน ,ฮังการี ฯลฯ ในปี 2552 นี้
  บริษัทฯได้ตั้งเป้าขยายการส่งออกอยู่ที่ 15% โดยมีแผนขยายไปยังตลาดต่าง ๆ อีกหลายประเทศ